Document ID: /roh_data/filtered/fineweb-2-filterrobots_roh.jsonl.gz/13882

Ier saira ha la radunanza communala approvà unanimain il preventiv 2017. Quel quinta tar expensas da var diesch milliuns francs cun in surpli da passa in mez milliun. E l'onn che vegn prevesa Malans d'investir netto bunamain 2,7 milliuns francs. Il cash-flow budgetà munta a bunamain 700'000 francs.
Las pli grondas investiziuns èn previssas per il remplazzament da l'implant da pumpadi da l'aua sutterrana, in nov concept da ICT per la scola, la conservaziun da la ruina da chastè Wynegg (segunda etappa), ina sanaziun da via ed ina modernisaziun sin led en las immobiglias d'administraziun (segunda etappa).
Plinavant han ils da Malans decidì da laschar il pe da taglia sin 80 pertschient da la taglia chantunala simpla.
RR novitads 10:00